สวัสดีค่ะ อยากทราบว่า มีวิธีทำให้ประจำเดือนมาปกติไหมคะ หลังจากที่เลิกฉีดยาคุมได้ 9 เดือน ประจำเดือนก็มาทุกเดือน บางครั้ง 2 เดือนครั้งก็มีค่ะ เป็นแบบนี้ประจำค่ะ
สวัสดีค่ะ หากหยุดการใช้ยาฉีดไปถึง 9 เดือนแล้วนั้น ไม่น่ามีผลใดๆจากยาฉีดคุมกำเนิดหลงเหลืออยู่อีก ถ้าไม่มีความผิดปกติของมดลูกหรือรังไข่ใดๆ ก็จะมีการตกไข่ตามปกติ และมีประจำเดือนตามปกติโดยประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหากประจำเดือนมาไม่สม่ำเสมอ 2 เดือนมาครั้งนั้น อาจมีสาเหตุอื่นๆเช่น การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง เป็นต้น ควรไปพบแพทย์เพื่อตรวจหาสาเหตุที่แน่ชัด ให้จดวันที่มีประจำเดือนย้อนหลังไปให้แพทย์ดูด้วย ในเบื้องต้นไม่ซื้อยาปรับฮอร์โมนใดๆมาใช้เอง